Žiaľ, na tento druh športu neexistuje špeciálna obuv. Je však vhodné, aby ste mali počas cvičenia obuté pevné tenisky. Platí to aj v prípade, ak skáčete v interiéri. Skákanie cez švihadlo vyvíja veľký tlak na členky, kolená i boky. Dobrá športová obuv dokáže tento tlak mierne zjemniť a popritom zabezpečí správnu polohu vašich chodidiel. Môžete siahnuť po bežeckých teniskách alebo teniskách, ktoré sa označujú ako tenisky na tréning. Správnou a kvalitnou obuvou predídete nepríjemným zraneniam, ku ktorým patrí napríklad vyvrtnutie členka. Čo je ešte podstatnejšie, počas tréningu šetríte svoje kĺby.\r